Koliko slobode? - Erceg, Heni (Peščanik NVO, 2020)
Zaigrale su se delije na valu ogromnog ljudskog straha od tekuće pandemije. I ne samo onaj tamo u Srbiji, predsjednik svega i svačega, Aleksandar Vučić, čiji je teror ponizio građane Srbije do mjere nepodnošljivosti, poput one da penzioneri, nakon što je mimo parlamenta uveo policijski sat, smiju izaći iz kuće samo nedjeljom i to od 4 sata ujutro po nekoliko sati. No, danas već mijenja strategiju i zaklinje se u provedbu uspješnog scenarija bogate iracionalne Južne Koreje koja je od prvog dana inzistirala na što većem broju testiranja i na taj način suzbila užas koji je bez ostatka zahvatio Evropu, čak i one države koje po bogatstvu ne zaostaju za Južnom Korejom. Ali nije Vučić jedini koji je bolni trenutak svjetske povijesti s nesagledivim posljedicama iskoristio za svoju sitničavu, diktatorsku promociju, nego je vrlo sličan scenarij uspostave policijske države, tek nešto uljuđeniji u vanjskoj manifestaciji, proveden i u Hrvatskoj